న్యూఢిల్లీ, మార్చి 28: తెలుగు రాష్ట్రాలతోపాటు అనేక చోట్ల సగానికిపైగా మద్యం దుకాణాల భవితవ్యాన్ని తేల్చే అంశంపై బుధవారం సుప్రీంకోర్టులో విచారణ జరగనుంది. రాష్ట్ర, జాతీయ రహదారులకు అటూ, ఇటూ 500 మీటర్ల పరిధి మద్యం విక్రయాలను నిషేధిస్తూ సుప్రీంకోర్టు ఆదేశించింది. ఈ ఆదేశాలను సవరించాలని కోరుతూ పలు రాష్ట్రాలు వ్యాజ్యాలు దాఖలు చేశాయి. నిజానికి... జస్టిస్ చంద్రచూడ్, జస్టిస్ లావు నాగేశ్వరరావులతో కూడిన ధర్మాసనం సోమవారమే దీనిపై విచారణ జరపాల్సి ఉంది. అయితే, సాయంత్రం 4 గంటల వరకూ జస్టిస్ చంద్రచూడ్ ప్రధాన న్యాయమూర్తితో కలిసి వేరే కేసు విచారణలో పాల్గొన్నారు. దీంతో మద్యం పిటిషన్లపై విచారణ జరగలేదు. అటార్నీ జనరల్ ముకుల్ రోహత్గీ అసంతృప్తి వ్యక్తం చేశారు. ‘‘విచారణ జరుగుతుందనే ఉద్దేశంతో వందమంది న్యాయవాదులు వేచి చూశారు. ధర్మాసనం భేటీ కాలేదు. కనీసం ఆ సమాచారం కూడా చెప్పలేదు. మరో మూడు రోజుల్లో తుదిగడువైన ఏప్రిల్ 1 వస్తోంది. వ్యాజ్యాలపై అత్యవసరంగా విచారణ జరగాలి’’ అని తెలిపారు. దీనిపై చీఫ్జస్టిస్ జేఎస్ ఖేహర్ విచారం వ్యక్తం చేశారు. ‘‘బుధవారం మధ్యాహ్నం 3 గంటలకు విచారణ జరుపుతాం. సీనియర్ న్యాయవాది అంద్యార్జున అంత్యక్రియల్లో పాల్గొనేందుకు జస్టిస్ చంద్రచూడ్ ముంబై వెళ్లారు. బుధవారం ఆయన రాకుంటే మరొకరితో కలిపి ధర్మాసనం ఏర్పాటు చేస్తాం’’ అని హామీ ఇచ్చారు. అయినప్పటికీ మరికొందరు న్యాయవాదులు ఇదే అంశంపై ఫిర్యాదు చేయడంతో... జస్టిస్ ఖేహర్ స్వల్పంగా ఆగ్రహించారు. ‘ఇప్పటికే నేను క్షమాపణ చెప్పాను. మళ్లీ చెప్పమంటే చెబుతాను’ అన్నారు.
newdhilly, marchi 28: telugu raashtraalathopaatu aneka chotla sagaanikipaigaa madyam dukaanaala bhavitavyaanni telche amsampai budhavaaram supreenkortulo vichaarana jaraganundi. rashtra, jaateeya rahadaarulaku atuu, itoo 500 meaterla paridhi madyam vikrayaalanu nishedhistuu supreenkortu aadesinchindi. ee aadesaalanu savarinchaalani korutu palu rashtralu vyaajyaalu daakhalu chesaayi. nijaaniki... justis chandrachud, justis laavu nageshwararaolatho kuudina dharmasana somavarame deenipai vichaarana jarapalsi undi. ayithe, saayantram 4 gantala varakuu justis chandrachud pradhaana nyaayamuurtitoe kalisi vere kesu vichaaranalo paalgonnaaru. deentho madyam pititionlapy vichaarana jaragaledu. atarni janaral mukul rohatgi asantrupti vyaktam chesaru. ‘‘vichaarana jarugutundane uddesamto vandamandi nyaayavaadulu vechi chusaru. dharmasana bheti kaaledu. kaneesam aa samacharam kuudaa cheppaledu. maro moodu rojullo tudigaduvaina epril 1 vastondi. vyaajyaalapai atyavasaramgaa vichaarana jaragali’’ ani telipaaru. deenipai cheefjastis js khehar vichaaram vyaktam chesaru. ‘‘budhavaaram madhyaahnam 3 gantalaku vichaarana jaruputam. seanier nyaayavaadi andyaarjuna antyakriyallo palgonenduku justis chandrachud mumbai vellaaru. budhavaaram aayana rakunte marokaritho kalipi dharmasana erpaatu chestam’’ ani haami icharu. ayinappatiki marikondaru nyaayavaadulu ide amsampai firyaadu cheyadamtho... justis khehar swalpamgaa aagrahinchaaru. ‘ippatike nenu kshamaapana cheppaanu. malli cheppamante chebutaanu’ annaru.